Den sidste løsning er ellers den Skov og Naturstyrelsen sammen med kontaktgruppen af lokale har lagt sig fast på, og det ændrer rapporten ikke ved. - Det er interessant at der er nogen, som laver beregninger på samfundsomkostningerne ved forskellige løsningsmodeller, men det er en skam at de ikke har regnet på den løsning vi har lagt os fast på, siger Jesper Blom-Hansen fra Skov og Naturstyrelsen, Vendsyssel til TV2/Nord. Rapporten påpeger også, at man med rene økonomiske briller kan se fordele ved at kystsikre strækningen nedenfor kirken, og det får Mårup Kirkes Venner til at vejre morgenluft. -Det er utroligt interessant, for den konklusion er det vi hele tiden har arbejdet for. Vi vil fortsat arbejde for kystsikringen og rapporten vil indgå i vores fremtidige materiale, siger Tove Marquardsen, der er formand for foreningen. Rapporten er lavet på Syddansk Universitet af Cand. Scient. Pol. Peter Gorm Larsen

Referat:
Ny rapport viser, at det bedre kan betale sig, at lade kirken styrte ned end at flytte den sten for sten